CELEX: 32017R1166
Language: sl
Date: 2017-06-26 00:00:00
Title: Izvedbena uredba Komisije (EU) 2017/1166 z dne 26. junija 2017 o uvrstitvi določenega blaga v kombinirano nomenklaturo

1.7.2017   
            
            
               SL
            
            
               Uradni list Evropske unije
            
            
               L 170/47
            
         IZVEDBENA UREDBA KOMISIJE (EU) 2017/1166
   z dne 26. junija 2017
   o uvrstitvi določenega blaga v kombinirano nomenklaturo
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (EU) št. 952/2013 Evropskega parlamenta in Sveta z dne 9. oktobra 2013 o carinskem zakoniku Unije (1) ter zlasti člena 57(4) in člena 58(2) Uredbe,
   ob upoštevanju naslednjega:
   
               (1)
            
            
               Da bi se zagotovila enotna uporaba kombinirane nomenklature, priložene k Uredbi Sveta (EGS) št. 2658/87 (2), je treba sprejeti ukrepe za uvrstitev blaga iz Priloge k tej uredbi.
            
         
               (2)
            
            
               Uredba (EGS) št. 2658/87 določa splošna pravila za razlago kombinirane nomenklature. Ta pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali pa uvaja dodatne pododdelke ter se s posebnimi določbami Unije predpiše zaradi uporabe tarifnih in drugih ukrepov v zvezi z blagovno menjavo.
            
         
               (3)
            
            
               Po teh splošnih pravilih bi bilo blago iz stolpca 1 razpredelnice iz Priloge treba uvrstiti pod oznako KN v stolpcu 2 na podlagi utemeljitve v stolpcu 3 navedene razpredelnice.
            
         
               (4)
            
            
               Primerno je določiti, da se lahko imetnik v skladu s členom 34(9) Uredbe (EU) št. 952/2013 še nekaj časa sklicuje na zavezujoče tarifne informacije, ki se izdajo za blago, na katero se nanaša ta uredba, in niso v skladu s to uredbo. To obdobje bi moralo biti omejeno na tri mesece.
            
         
               (5)
            
            
               Ukrepi iz te uredbe so v skladu z mnenjem Odbora za carinski zakonik –
            
         SPREJELA NASLEDNJO UREDBO:
   Člen 1
   Blago, opisano v stolpcu 1 razpredelnice iz Priloge, se uvrsti v kombinirano nomenklaturo pod oznako KN iz stolpca 2 navedene razpredelnice.
   Člen 2
   V skladu s členom 34(9) Uredbe (EU) št. 952/2013 se je na zavezujoče tarifne informacije, ki niso v skladu s to uredbo, mogoče sklicevati še tri mesece po začetku veljavnosti te uredbe.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 26. junija 2017
      
         
            Za Komisijo
         
         
            V imenu predsednika
         
         Stephen QUEST
         
            Generalni direktor
         
         
            Generalni direktorat za obdavčenje in carinsko unijo
         
      
   
   
      (1)  UL L 269, 10.10.2013, str. 1.
   
      (2)  Uredba Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (UL L 256, 7.9.1987, str. 1).
   
      PRILOGA
      
                  Opis blaga
               
               
                  Uvrstitev
                  (oznaka KN)
               
               
                  Utemeljitev
               
            
                  (1)
               
               
                  (2)
               
               
                  (3)
               
            
                  Električni aparat (tako imenovani video pretvornik) pravokotne oblike, dimenzij približno 17 × 14 × 4 cm. Aparat ima naslednje vtičnice:
                  
                              —
                           
                           
                              serijski digitalni vmesnik (SDI),
                           
                        
                              —
                           
                           
                              multimedijski vmesnik z visoko ločljivostjo (HDMI),
                           
                        
                              —
                           
                           
                              vmesnik RJ-45 in
                           
                        
                              —
                           
                           
                              električni priključek.
                           
                        Aparat je zasnovan tako, da pretvarja video signal iz formata SDI v format HDMI.
                  Vmesnik RJ-45 služi povezavi aparata z ethernetom samo za posodobitve programske opreme in za napajanje z električno energijo, potrebno za navedene posodobitve (Power Over Ethernet („POE“)).
               
               
                  8543 70 90 
               
               
                  Uvrstitev opredeljujejo splošni pravili 1 in 6 za razlago kombinirane nomenklature, opomba 3 k oddelku XVI ter besedilo oznak KN 8543 , 8543 70  in 8543 70 90 .
                  Glavna funkcija aparata je video pretvorba, pri čemer ima vmesnik RJ-45 (komunikacija prek etherneta) pomožno funkcijo, saj služi samo za prejemanje posodobitev, medtem ko se prek njega ne prenašajo video signali. Uvrstitev pod tarifno številko 8517  je zato izključena.
                  Aparat je zato treba uvrstiti pod oznako KN 8543 70 90  kot drugi električni stroji in aparati s posebnimi funkcijami, ki niso navedeni ali zajeti drugje v poglavju 85.